Die onderwyskrisis hier moet prioriteit vir almal wees wat Suid-Afrika wil laat werk. Dis die enigste manier om armoede en ongelykheid te verminder.
As jy vir ’n week in Angie Motshekga, minister van basiese onderwys, se pos was, wat sou jy eerste doen?
Ek sou seker maak dat leerders in alle skole vanaf gr. R af Engels leer. Dan sou ek dadelik die vorderingsbeleid staak. Tans is dit moontlik vir leerders om gr. 12 te bereik sonder om ooit ’n graad deur te kom.
Sakeleiers het tipies toegang tot ’n wye netwerk van mense. Hulle leer skoolhoofde ook die optimale manier om ’n organisasie soos ’n skool doeltreffend te kan bestuur – iets wat skoolhoofde nooit geleer word nie.
Ek stem saam met die onderwysersvakbonde dat die jaarlikse nasionale assesseringstoetse (ANA) nie enige waarde toevoeg nie. Dit is belangrik om ons kinders te toets, maar ek is ook seker daarvan dat ons ’n beter stelsel kan ontwikkel.
Hulle spog nooit oor hulself as hulle tussen ander is nie. Nooit fokus hulle die aandag op hulself nie.